text: এন (Aisne, প্রাচীন Axona) উত্তর ফ্রান্সের একটি নদী এবং ওয়াজ নদীর একটি উপনদী। এটি আর্গন অরণ্যে উৎপন্ন হয়ে গতিপথের প্রায় দুই-পঞ্চমাংশ উত্তর-পশ্চিমে প্রবাহিত হয়েছে এবং এরপর পশ্চিম দিকে প্রবাহিত হয়ে কোঁপিয়েঞ (Compiègne) শহরের কাছে ওয়াজ নদীর সাথে মিলিত হয়েছে। এন নদীটি ২৬৬ কিলোমিটার দীর্ঘ, যার প্রায় ১৬০ কিমি পথ নাব্য। নদীটি খালের মাধ্যমে মোজ এবং মার্ন নদীর সাথে সংযুক্ত।
  
  বিষয়শ্রেণী:ফ্রান্সের নদী
title: এন নদী